20 Februarie

**20 Februarie** is die 51ste dag van die jaar in die Gregoriaanse kalender. Daar volg nog 314 dae in die res van die jaar (315 in skrikkeljare).

## Gebeure 
* 1193 – Pous Celestinus III benoem Cencio Savelli (later Pous Honorius III) as kardinaal-diaken van St. Lucia in Sisilië.
* 1472 – Jakobus III van Skotland annekseer die Orkney- en Shetlandeilande van Denemarke-Noorweë.
* 1751 – Pous Benedictus XIV publiseer *Elapso poxime anno* oor kettery en asiel.
* 1810 – Sluipmoord op Andreas Hofer, ’n Tiroolse patriot en leier van ’n opstand teen Napoleon se troepe.
* 1878 – Pous Leo XIII volg Pous Pius IX op as pous van die Rooms-Katolieke Kerk.
* 1913 – Koning O'Malley slaan die eerste paal in om die aanvang van die bou van Canberra aan te dui.
* 1938 – Die Switserse volk stem vir die aanvaarding van Reto-Romaans as die vierde amptelike taal van Switserland.
* 1959 – Die supersoniese stralerprogram, Avro Arrow, word tot niet gemaak deur die Kanadese regering van John George Diefenbaker.
* 1962 – John Glenn, word die eerste Amerikaner wat om die Aarde wentel in Friendship 7.
* 1965 – Die ruimtetuig Ranger 8 versend met sukses 7&nbsp;137 foto's van die maan in die laaste 23 minute van sy sending voordat die tuig in *Mare Tranquillitatis* neerstort.

## Geboortes 
* 1844 – Ludwig Boltzmann, Oostenrykse wis- en natuurkundige († 1906).
* 1870 – Pieter Cornelis Boutens, Nederlandse digter en klassikus. († 1943).
* 1892 – Arthur Schröder, Duitse akteur († 1986).
* 1898 – Enzo Ferrari, Italiaanse motorrenjaer en entrepreneur († 1988).
* 1902 – Ansel Adams, Amerikaanse fotograaf († 1984).
* 1927 – Sidney Poitier, Amerikaans gebore akteur, regisseur, skrywer en diplomaat († 2022).
* 1930 – Prof. Cas Janse van Vuuren, Unisa se visekanselier van 1989 tot 1993 († 2014).
* 1936 – Marj Dusay, Amerikaanse aktrise († 2020).
* 1948 – Jennifer O'Neill, Amerikaanse aktrise.
* 1951 – Gordon Brown, Britse politikus en Eerste Minister van die Verenigde Koninkryk van 2007 tot 2010.
* 1960 – Fayez al-Sarraj, Premier van die regering van die nasionale akkoord (GNA) van Libië.
* 1964 – Willie Garson, Amerikaanse akteur, regisseur, en vervaardiger († 2021).
* 1967 – Kurt Cobain, Amerikaanse sanger en kitaarspeler (Nirvana) († 1994).
* 1971 – Joost van der Westhuizen, Suid-Afrika se agt-en-veertigste Springbokkaptein († 2017).
* 1972 – Corinna Harney, Duitsgebore Amerikaanse fotomodel en aktrise.
* 1988 – Rihanna, sangeres-liedjieskryfster en aktrise.

## Sterftes 
* 743 – Eucherius, Waalse monnik en biskop (* c. 687).
* 1429 – Giovanni di Bicci de' Medici, Italiaanse bankier en stigter van die Medici Bank (* 1360).
* 1431 – Pous Martinus V, die 206de pous van die Rooms-Katolieke Kerk (* c. 1368).
* 1513 – Hans, koning van Denemarke (* 1455).
* 1778 – Laura Bassi, Italiaanse fisikus en akademikus (* 1711).
* 1895 – Frederick Douglass, Amerikaanse sosiale hervormer, slawernyafskaffingsaktivis, redenaar, skrywer en staatsman (* 1817).
* 1907 – Henri Moissan, Franse chemikus, apteker en Nobelpryswenner (* 1852).
* 1950 – Duggie Morkel, Suid-Afrika se tiende Springbokkaptein (* 1885).
* 1963 – Ferenc Fricsay, Hongaarse dirigent (* 1914).
* 1966 – Louise Guthrie, Suid-Afrikaanse plantkundige en botaniese kunstenaar (* 1879).
* 1966 – Chester W. Nimitz, vlootadmiraal in die Amerikaanse Vloot (* 1885).
* 1969 – Ernest Ansermet, Switserse dirigent (* 1883).
* 1972 – Maria Goeppert-Mayer, Duits-gebore Amerikaanse teoretiese fisikus en Nobelpryswenner in Fisika (* 1906).
* 1976 – Sannie Uys, Suid-Afrikaanse skrywer en moeder van Uys Krige (* 1886).
* 2005 – Dalene Matthee, Afrikaanse skryfster (* 1938).
* 2005 – Raymond Mhlaba, Anti-apartheidsaktivis en politikus (* 1920).
* 2022 – H.O. de Villiers, Springbokheelagter in 1967 (* 1945).

## Vakansies, vierings en waarnemingsdae 
* Feesdag van Pous Agato in die Ortodokse Kerk.